Maḓuvha o ḓi ṱanḓulukana a tshi ya afha muḓini hu sin a zwiṅwe. Hone ḓuvha ḽe Vho Emelina vha ṱangana na mukomana vha tshi vha vhudzisa uri vha songo tsha ḓa, avha vhone vha sumbedza uri a vho ngo vhuya vha vhonana na Lisani. Vha re Vho Emelina vho sokou dzungudza ṱhoho ngeno avha muvhudziswa vho sokou sala vho mangala. Ya ombana yo ombana ya makhotho, vhaḽa vhaṱhannga vha sa ṱoḓi u pfa tshithu. Vho Mulimavho fhedza nga u tou founela mapholisa. Nangoho mapholisa ho ngo vhuya a tshinya watshi. Vho mbo ḓi swika nga u bonya ha iṱo. U tou swika fhedzi ha vha hu khou maphekanywa havha vhaṱhannga. U ri vho khakha kana hai a vho ngo ṱoḓa u dzhena khazwo. Tshavho ho vha u vha pomoka uri na ḽiṅwe na ḽiṅwe ndi vhone vhane vha khou gonyisa tshiimo tsha vhugevhenga. Na ḽiṅwe na ḽiṅwe vha khou reipa vhana.